I juni 2013 fremgik det af DSB's statusrapport til Folketingets Transportudvalg, at mangel på reservedele fortsat forhindrede DSB i at indsætte flere tog i drift. Samtidig forsøgte DSB at indhente de fornødne reservedele uden om producenten Ansaldobreda ved på egen hånd at finde de tidligere Ansaldobreda-underleverandører i Italien og indgå nye aftaler med dem.<ref>[http://www.business.dk/transport/kun-hvert-fjerde-ic4-tog-paa-skinner Kun hvert fjerde IC4-tog på skinner | Berlingske Business] Den 13. juni 2013</ref> I oktober 2013 meddelte DSB, at arbejdet med at indgå leveranceaftalerne med AnsaldoBredas tidligere underleverandører var en omfattende og langsommelig proces. DSB vurderede derfor, at der fortsat ville være en »flaskehalssituation i fejludbedringerne« i 2013. Der var således stadigvæk for få reservedele til at få de nødvendige IC4- og IC2-tog indskrevet i køreplanen.<ref>[http://ing.dk/artikel/reservedele-til-ic4-mangler-tredje-aar-i-traek-163867 Reservedele til IC4 mangler for tredje år i træk | Ing.dk] Den 30. oktober 2013. Hentet den 18. februar 2014</ref>
Politik